Andreea Cristea

Andreea CRISTEA

John Locke, filozof englez (1632-1704) sesizează faptul că ”între oameni cu educație identică există o mare inegalitate în ceea ce privește posibilitățile”.

Iată de ce, doamna Andreea Cristea, avocat, ziarist, scriitor, consultant juridic al diverselor publicații este capabilă în a-și analiza propria persoană, în poeziile domniei sale și dezvăluie cititorilor acel adevăr incontestabil și neîndoielnic: că există o ființă veșnică, atotputernică și atotștiutoare, îndrumător și tălmaci a gândurilor omenești. Din poeziile domniei sale ni se adeverește credința că virtutea este aplaudată nu pentru că e dată prin naștere, ci pentru că este utilă. Orice carte scrisă este imortalizarea unei performanțe. Scriitorul este adevăratul păstrător al tezaurului coloanei infinite, a literelor bogatului alfabet român, unul capabil să așterne pe hârtie, cu grație talent și inteligență, sub formă de schițe literare, nuvele, romane foiletoane, poezie. Admir faptul că, în țara noastră pe zi ce trece, apar o mulțime de tineri talentați scriitori.. Sunt un destoinic participant la acțiuni de lansare de carte și pot înfăptui o dreaptă apreciere, afirmând că atât scriitorii, cât și cei care participă au intervențiile verbale de apreciere, înveșmântate în exprimări literare pilduitoare. Andreea Cristea are capacitatea artistică și literară de a te contopi în duh, talent și poezie, fără efort te simți atras într-o lume sufletească aparte. Fiecare poezie este un

suflet în care se deslușește candoarea tâlcului ritmurilor, rimei și conținutului, adevărat zbor pe raze astrale, care au puterea de a te depersonifica. La lansările de carte, la care am participat, și credeți-mă că nu sunt puține la număr, mi-am întărit convingerea că, oamenii artelor sunt desăvârșiți meșteri ai literelor și culorilor, meșteri mari, în toată puterea cuvântului. Din păcate sunt și leneși cerebrali care caută a-i umili și marginaliza pe scriitorii contemporani, în viață, sub pretextul că trebuie să datorăm sentiment de recunoștință numai, monștrilor sacri de care au auzit, când au învățat să citească. Scriitoarea, avocata și ziarist

a Andreea Cristea, atât ca persoană fizică, cât și ca om al literelor se află la polul opus acelor nevrednici pângăritori de limbă și spurcători ai moralei ”tot mai numeroși care se afirmă”. P.S: O dată, când am vorbit la o lansare de carte am întrebat, dacă în sală se află cineva care nu a publicat până în prezent nicio carte. Toți publicaseră. Nu știu dacă este bine, sau nu, dar există mai mulți scriitori, decât cititori dar, nu-i așa: Nimic fără Dumnezeu! Despre talentul cromatic al doamnei Andreea Cristea, cu altă ocazie, în puținul spațiu tipografic rămas, adaug că arta plastică semnată Andreea Cristea exprimă cromatic sentimente pure, adevărate. Chiar dacă adevărul doare uneori, este mai bun decât o minciună alintătoare.

Prof. Cojocaru Vergil-Cover-membru UZPR, UAPR București

Contents